Title: ประกาศสถาปนาสมเด็จพระสังฆราชเจ้า

ประกาศ

ประกาศ
สถาปนาสมเด็จพระสังฆราชเจ้า

มีพระบรมราชโองการในพระบาทสมเด็จพระรามาธิบดีศรีสินทรมหาวชิราวุธ
พระมงกุฎเกล้าเจ้าอยู่หัว ให้ประกาศทราบทั่วกัน

ด้วยสมเด็จพระมหาสมณเจ้า กรมพระยาวชิรญาณวโรรส
ซึ่งทรงดำรงตำแหน่งสกลสังฆปรินายกปธานาธิบดีสงฆ์ สิ้นพระชนม์ล่วงลับไปเสียแล้ว
ทรงพระราชดำริห์ว่า 
พระวรวงศ์เธอ กรมหมื่นชินวรสิริวัฒน์ สมเด็จเจ้าคณะใหญ่หนกลาง
ทรงมีคุณูปการในทางพุทธศาสนกิจ สมควรจะดำรงตำแหน่งสนองพระองค์สมเด็จพระสมณเจ้า
กรมพระยาวชิรญาณวโรรสสืบไปได้ จึงทรงพระกรุณาโปรด
ให้สถาปนาคำนำพระนามแลฐานันดรศักดิ์ขึ้นเปน
พระเจ้าวรวงศ์เธอ กรมหมื่นชินวรสิริวัฒน์ สมเด็จพระสังฆราชเจ้า ดำรงตำแหน่ง
สกลสังฆปรินายกปธานาธิบดีแห่งสงฆมณฑลทั่วพระราชอาณาจักรสืบไป

พระบรมราชโองการโปรดเกล้าฯ ให้ประกาศไว้ ณ วันที่
๒๐ สิงหาคม 
พระพุทธศักราช ๒๔๖๔ เปนปีที่ ๑๒ ในรัชกาลปัจจุบัน[๑]

วัชศักดิ์/พิมพ์
๒๑
กันยายน ๒๕๔๘
อมรรัตน์/นันทพล/ผู้จัดทำ
๒๖
กันยายน ๒๕๔๙

[๑]
ราชกิจจานุเบกษา เล่ม ๓๘/-/หน้า ๒๐๐/๒๗ สิงหาคม ๒๔๖๔